CELEX: C2007/297/17
Language: hu
Date: 2007-12-08 00:00:00
Title: C-217/06. sz. ügy: A Bíróság (második tanács) 2007. október 4-i ítélete – Az Európai Közösségek Bizottsága kontra Olasz Köztársaság (Tagállami kötelezettségszegés – Építési beruházásra irányuló közbeszerzési szerződések – 71/305/EGK irányelv – Az építési beruházásra irányuló közbeszerzési szerződés fogalma és elhatárolása – Az összes hatását kifejtő kötelezettségszegés)

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/12
            
         A Bíróság (második tanács) 2007. október 4-i ítélete – Az Európai Közösségek Bizottsága kontra Olasz Köztársaság
   (C-217/06. sz. ügy) (1)
   
   (Tagállami kötelezettségszegés - Építési beruházásra irányuló közbeszerzési szerződések - 71/305/EGK irányelv - Az építési beruházásra irányuló közbeszerzési szerződés fogalma és elhatárolása - Az összes hatását kifejtő kötelezettségszegés)
   (2007/C 297/17)
   Az eljárás nyelve: olasz
   Felek
   
      Felperes: az Európai Közösségek Bizottsága (képviselők: X. Lewis meghatalmazott és M. Mollica ügyvéd)
   
      Alperes: az Olasz Köztársaság (képviselők: I. Braguglia és S. Fiorentino, meghatalmazottak)
   Tárgy
   Tagállami kötelezettségszegés – Az építési beruházásra irányuló közbeszerzési szerződések odaítélési eljárásainak összehangolásáról szóló, 1971. július 26-i 71/305/EGK tanácsi irányelv (HL L 185., 5. o.) 3. és 12. cikkének megsértése – Közbeszerzési szerződés hirdetmény közzététele nélküli közvetlen odaítélése, melynek tárgya a Consiglio comunale di Stintino 1989. december 14-i 48. sz. határozatában említett munkák elvégzése, különösen „munkák kivitelezésének tervezése és megvalósítása a víz- és csatornahálózatok, az úthálózat, a lakóterület kommunális szolgáltatási struktúrái és felszerelései, a Comune di Stintino területén kívül és belül elhelyezkedő idegenforgalmi övezet központjainak technikai és strukturális korszerűsítése, újrarendezése és befejezése céljából, beleértve a tengerpart és a Comune di Stintino idegenforgalmi központjai rendezését és megtisztítását.”
   Rendelkező rész
   
               1)
            
            
               Az Olasz Köztársaság – mivel tűrte a Comune di Stintino által az 1991. október 2-i 7/91. sz. szerződés és az ehhez mellékelt, ugyanezen felek között ezt követően létrejött kiegészítő dokumentumok alapján a Maresarnak Soc. Cons. arl társaságnak odaítélt munkák legalább egyikének elvégzését – nem teljesítette az építési beruházásra irányuló közbeszerzési szerződések odaítélési eljárásainak összehangolásáról szóló, 1971. július 26-i 71/305/EGK tanácsi irányelvből, (HL L 185., 5. o.) és különösen ennek 3. és 12. cikkeiből eredő kötelezettségeit.
            
         
               2)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 178., 2006.7.29.